CELEX: 62008CN0425
Language: da
Date: 2008-09-26 00:00:00
Title: Sag C-425/08: Anmodning om præjudiciel afgørelse indgivet af Conseil d'État (Belgien) den 26. september 2008 — Enviro Tech (Europe) Ltd mod État belge

20.12.2008   
            
            
               DA
            
            
               Den Europæiske Unions Tidende
            
            
               C 327/12
            
         Anmodning om præjudiciel afgørelse indgivet af Conseil d'État (Belgien) den 26. september 2008 — Enviro Tech (Europe) Ltd mod État belge
   (Sag C-425/08)
   (2008/C 327/21)
   Processprog: fransk
   Den forelæggende ret
   Conseil d'État
   Parter i hovedsagen
   
      Sagsøger: Enviro Tech (Europe) Ltd
   
      Sagsøgt: État belge
   Præjudicielle spørgsmål
   Spørgsmål 1:
   
               —
            
            
               Er direktiv 2004/73/EF (1), idet det klassificerer nPB som et meget brandfarligt stof (R11) på grundlag af en eneste test foretaget ved -10 °C, foreneligt med rammedirektivet 67/548/EØF (2), og navnlig dets bilag V, punkt A.9, der fastlægger metoderne for bestemmelse af flammepunkter?
            
         
               —
            
            
               Er direktiv 2004/73/EF, idet det klassificerer nPB som reproduktionstoksisk stof i kategori 2 (R60), dels uden klar dokumentation fra tilpassede dyreforsøg for de observerede skader til at nære stærk formodning om, at menneskets udsættelse for stoffet kan resultere i skader på afkommet hos mennesker, dels på grundlag af tests, der alene viser skader hos dyr udsat for en koncentration på 250 PPM, dvs. elleve gange den maksimale eller fyrre gange den gennemsnitlige nPB-koncentration, som mennesket udsættes for i forbindelse med anvendelse af produktet, foreneligt med rammedirektivet 67/548/EØF, og navnlig dets bilag VI, punkt 4.2.3?
            
         
               —
            
            
               Er direktiv 2004/73/EF, idet det klassificerer nPB som meget brandfarlig stof (R11) og skadeligt for reproduktionen i kategori 2 (R 60) efter forsigtighedsprincippet, og uden at metoderne og kriterierne fastsat i bilag V og VI til direktiv 67/548/EØF overholdes, foreneligt med rammedirektivet 67/548/EØF, og navnlig dets bilag V og VI?
            
         
               —
            
            
               Er direktiv 2004/73/EF, idet det klassificerer nPB som meget brandfarligt stof (R11) og skadeligt for reproduktionen i kategori 2 (R60) på grundlag af tests, der er forskellige fra dem, der er udført på konkurrerende produkter, bl.a. klorholdige halogener, og i strid med proportionalitetsprincippet, foreneligt med rammedirektivet 67/548/EØF?
            
         Spørgsmål 2
   
               —
            
            
               I tilfælde af, at direktiv 2004/73/EF ikke er foreneligt med direktiv 67/548/EØF, skulle Kongeriget Belgien da have afholdt sig fra i national ret at gennemføre klassificeringen af nPB som foreskrevet ved direktiv 2004/73/EF, eller set bort fra denne klassificering, selv om det følger af artikel 2 i direktiv 2004/73/EF, at »[m]edlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. oktober 2005«?
            
         
      (1)  Kommissionens direktiv 2004/73/EF af 29.4.2004 om 29. tilpasning til den tekniske udvikling af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer (EUT L 152, s. 1).
   
      (2)  Rådets direktiv 67/548/EØF af 27.6.1967 om tilnærmelse af lovgivning om klassificering, emballering og etikettering af farlige stoffer (dansk specialudgave: serie I kapitel 1967, s. 211).